
MUNICIPIUL TIMIŞOARA

PRIMAR 
NR. SC2022-3925/18.02.2021
REFERAT DE APROBARE 

A PROIECTULUI DE HOTĂRÂRE
privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor vacante de director şi director adjunct din unităţile de învăţământ preuniversitar de stat de pe raza  Municipiului Timişoara, sesiunea ianuarie- aprilie 2022
      1.Descrierea situaţiei actuale
      Prin adresa cu nr. 1875/10.02.2022, înregistrată la instituția noastră sub nr. SC2022-3295/10.02.2022, Inspectoratul Școlar  Județean Timiș a  solicitat desemnarea reprezentanților Consiliului Local al Municipiului Timişoara,  care vor face parte  din  Comisia de evaluare a probei de interviu,  pentru  ocuparea  funcţiilor vacante  de director şi director adjunct din unităţile de învăţământ preuniversitar de stat de pe raza  Municipiului Timişoara, sesiunea ianuarie- aprilie
     Din Comisia de evaluare a probei de interviu, pentru fiecare unitate de învăţământ, constituită prin decizie a inspectorului şcolar general va face parte un reprezentant al consiliului local şi un membru supleant, desemnaţi prin hotărâre a consiliului local. Reprezentantul consiliului local nu poate fi cadru didactic în unitatea de învăţământ pentru care se desfăşoară interviul şi nici cadru didactic înscris la sesiunea curentă a concursului sau cadru didactic care ocupă funcţia de director/director adjunct, Conform prevederilor   art.5, alin 4 lit. c), pct 2, lit.ii) din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Timișoara Ordinul  Ministerului  Educației  nr. 4597/06.08.2021 cu modificările ulterioare.
      Conform art.5, alin 8 din metodologie, în componenţa comisiilor vor fi nominalizate   ca membri doar persoane cu studii superioare.
    2. Cloncuzii  
   Având în vedere  cele expuse  mai sus  considerăm necesară şi oportună iniţierea unui proiect de hotărâre privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor vacante de director şi director adjunct din unităţile de învăţământ preuniversitar de stat de pe raza  Municipiului Timişoara, sesiunea ianuarie- aprilie 2022  și îl supun spre dezbatere şi aprobare Consiliului Local al Municipiului Timişoara. 

Duma Marius

  Cod.FO 53-01,Ver.1
